पाएं अपने शहर की ताज़ा ख़बरें और फ्री ई-पेपरडाउनलोड करें
तारापुर थाना क्षेत्र के लखनपुर गांव में बीते दिनों गांव के ही कई दबंगों ने पड़ोसी के घर को कब्जा करने की नियत से मां बेटी के साथ बुरी तरह से मारपीट किया। लखनपुर निवासी मोहम्मद सन्नी खान की पत्नी सायराबानो ने तारापुर थाना को दिए आवेदन में लिखा है कि पड़ोसी मोहम्मद मन्नान, मोहम्मद रुस्तम, मोहम्मद कल्लू, मोहम्मद निहाल, मोहम्मद मंजूर आदि ने उसके निजी मकान को कब्जा करने की नियत से घर पर हमला कर उसे एवं उसकी दो पुत्री के साथ बुरी तरह से मारपीट किया। महिला ने सभी आरोपितों के खिलाफ कड़ी कानूनी कार्रवाई की गुहार लगाई है। इधर थानाध्यक्ष अमरेंद्र कुमार ने बताया कि दोनों पक्षों के बीच पूर्व से जमीनी विवाद का मामला है। सभी आरोपियों के खिलाफ 107 की कार्रवाई की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn